**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE – ÎNTREȚINERE**

**DIRECŢIA ECONOMICĂ**

**NR. 25.708/ 20.04.2023**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Investiții, Gospodărire-Întreținere și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea studiului de fezabilitate și a indicatorilor tehnico-economici pentru obiectivul de investiție ”Deviere rețea de apă P-ța Romană, Municipiul Satu Mare”

Proiectul de față cuprinde devierea rețelei de apă existente în zona P-ța Romană din Municipiul Satu Mare, și anume un tronson al conductei de aducțiune apă potabilă, de la parcarea situată la cap Pod Decebal până la str.Fântânii.

În prezent, alimentarea cu apă a zonei sud, sud-est a Municipiului Satu Mare, precum și a unor comune situate în apropierea municipiului, este asigurată prin conducte de aducțiune, care traversează râul Someș pe Podul de fier CFR și podul Decebal. O anumită porțiune a conductei de aducțiune dintre Podul de fier CFR și podul Decebal este amplasată pe domeniul privat al Municipiului Satu Mare, în zona P-ța Romană — str. Fântânii. Pe acest teren, Primăria Satu Mare intenționează să realizeze ” Muzeul Industrializării Forțate", prin Planul Național de Redresare și Reziliență. Investiția prevede atât renovarea și transformarea construcțiilor existente, cât și construirea unor clădiri noi. Având în vedere acest aspect și faptul că amplasamentul investiției sus menționată trebuie să fie liber de orice sarcini în momentul începerii execuției lucrărilor, titularul investiției, împreună cu Apaserv Satu Mare, au convenit pentru elaborarea acestui proiect, care are ca scop devierea rețelei de apă (conductei de aducțiune) pe porțiunea aflată în zona P-ța Romană — str. Fântânii, pe terenul privat al Municipiului Satu Mare, astfel încât să nu afecteze investiția preconizată.

Toate lucrările ce urmează a se executa, vor fi amplasate pe domeniul public al municipiului Satu Mare, în intravilanul localității, în zona P-ța Romană, de la parcarea de lângă Podul Decebal până la str. Fântânii.

Elaboratorul studiului de fezabilitate a prezentat două scenarii:

**SCENARIUL 1**

Deviere conductă de aducțiune apă potabilă între CVI-CV4, cu traseul pe domeniul public, cu conducte PREMO PNIO DN 600 mm.

Varianta 1 constă în devierea conductei de aducțiune apă potabilă, prin dezafectarea tronsonului între căminele de vane existente CVI-CV4 în lungime de 197 ml, și montarea unui tronson nou, cu traseul exclusiv pe domeniul public, de la CVI existent până la CV4 existent, din conducte PREMO PNIO DN 600 mm, în lungime de 190 ml. Vor fi dezafectate și căminele de vane CV2-CV3, existente pe traseul conductei de aducțiune, pe terenul privat al Municipiului Satu Mare.

1. VALOAREA TOTALĂ a investiției : 519.759,25 lei cu TVA

din care C + M 422.803,43 lei cu TVA

2. EȘALONAREA INVESTIȚIEI INV/C+M

Total : 519.759,25/ 422.803,43 lei cu TVA

3. DURATA DE REALIZARE ( luni ) 6 luni

4. CAPACITĂȚI ( unități fizice și valorice )

- conducta de aducțiune apă potabilă cu lungime totală de 190 ml .

- cămin de vane cu instalații hidromecanice aferente -2 buc

5. Finanțarea obiectivului: din fondul de întreținere, înlocuire și dezvoltare, IID.

Valorile includ TVA și se vor reactualiza potrivit normelor in vigoare.

**SCENARIUL 2**

Deviere conductă de aducțiune apă potabilă între CVI-CV4, cu traseul pe domeniul public, cu țeavă HDPE PNIO De 630 mm.

Varianta 2 constă în devierea conductei de aducțiune apă potabilă, prin dezafectarea tronsonului între căminele de vane existente CVI-CV4 în lungime de 197 ml, și montarea unui tronson nou, cu traseul exclusiv pe domeniul public, de la CVI existent până la CV4 existent, din țeavă HDPE PNIO De 630 mm, în lungime de 190 ml. Vor fi dezafectate și căminele de vane CV2-CV3, existente pe traseul conductei de aducțiune, pe terenul privat al Municipiului Satu Mare.

1. **VALOAREA TOTALĂ a investiției : 500.366,45** **lei** **cu TVA**

din care C + M **408.646,00 lei** **cu TVA**

2. EȘALONAREA INVESTIȚIEI INV/C+M

Total : 500.366,45/ 408.646,00 lei cu TVA

3. DURATA DE REALIZARE ( luni ) 6 luni

4. CAPACITĂȚI ( unități fizice și valorice )

- conducta de aducțiune apă potabilă cu lungime totală de 190 ml

- cămin de vane cu instalații hidromecanice aferente - 2 buc

5. Finanțarea obiectivului: din fondul de întreținere, înlocuire și dezvoltare, IID.

Valorile includ TVA și se vor reactualiza potrivit normelor in vigoare.

**Scenariul recomandat de elaboratorul studiului de fezabilitate este SCENARIUL 2, care este mai avantajos din punct de vedere tehnic și financiar.**

Beneficiarii direcți ai acestei lucrări sunt locuitorii din zona sud, sud-estică a municipiului Satu Mare, dar realizarea investiției (prin reîntregirea sistemului de alimentare cu apă, și asigurarea eficientă a alimentării cu apă din punct de vedere tehnic și funcțional) este benefică pentru minim 2/3 din locuitorii municipiului Satu Mare, aproximativ 65.000 locuitori.

Raportat la numărul de beneficiari costul unitar al investiției este 421.802,40 lei/65.000 pers = 6,49 lei/persoană echivalent a 1,32 euro/persoană sub valoarea standardului de 1250 euro/locuitor definit pentru programul Anghel Saligny. (curs 1 euro = 4,9330 lei la data de 19.04.2023).

Documentația predată respectă conținutul cadru al studiilor de fezabilitate definit în HG nr. 907/2016 conform raportului tehnic nr. 25396/19.04.2023 elaborat de Biroul Consultanță Tehnică și Supervizări Lucrări.

Avizele și acordurile solicitate prin Certificatul de urbanism sunt obținute. Ridicarea topografică este întocmită și este vizată de OCPI.

Raportat la prevederile din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….” și cele privitoare la asigurarea resurselor financiare din același act normativ ”.....Nicio cheltuială nu poate fi înscrisă în bugetele prevăzute la art. 1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială..... (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finantare”,”

Raportat și la prevederile art. 129 alin (4) lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul nr. 25.401/19.04.2023 privind înaintarea spre avizare Comisiei tehnico-economice a studiului de fezabilitate și a indicatorilor tehnico-economici ai obiectivului de investiție ”Deviere rețea de apă P-ța Romană, Municipiul Satu Mare”, procesul verbal al Comisiei tehnico-economice nr. 25.436/20.04.2023, Studiul de fezabilitate ”Deviere rețea de apă P-ța Romană, Municipiul Satu Mare”), proiectul de hotărâre se înaintează Consiliului Local al Municipiului Satu Mare cu propunere de aprobare.

**Director executiv Șef serviciu**

**ec.Ursu Lucica ing. Szűcs Zsigmond**

Întocmit,Szucs Zsigmond 2 ex.